user
"නිල් අවරිය" යනු මොනවද?


assistant
නිල් අවරිය ශාකය සදහා නාමයන් කිහිපයක් භාවිතා කරනවා එයින් ස්ථිර රංගා , රංගපත්‍රා , නීල පුෂ්පා , නිලී , නීලනී , රංජනී , තුච්ජා , ග්‍රාමිනා ප්‍රධාන වෙයි. ඉංග්‍රීසියෙන් Indigo blue ලෙසින්ද දෙමළෙන් නීලම් කියාද සංස්කෘතයෙන් නීලිනි ලෙසින්ද නිල් අවරීය ශාකය හදුන්වනු ලබයි.
ශ‍්‍රී ලංකාවේ තෙත් හා අතරමැදි කලාපයේ වගා කරන මෙම ශාකය ඇතැම් විට මඟ දෙපස වල් පැළෑටියක් ලෙසින්ද වැවී තිබෙන බව දැකගත හැකිය. නිල් අවරිය 2m ක් පමණ වැඩෙන කුඩා දේශීය ශාකයකි. පඳුරක් ලෙසටද වර්ධනය වන අවස්ථාද දැකගත හැකිය. ශාකයේ ළපටි කොටස් සුදු පැහැති බූවකින් වැසී පවතී. අසමපක්ෂවත් සංයුක්ත පත්ර ඒකාන්තරව පිහිටන අතර පත්රිකා සම්ම්ඛව පිහිටයි. පත්රිකාවන්ගේ ඉහල පෘෂ්ඨය දීප්තිමත් කොළ පැහැතිය. යටි පෘෂ්යඨ රිදීවන් සියුම් බූවකින් වැසී පවතී. කක්ෂීය පුෂ්ප මංජරියක හට ගන්නා රෝස පැහැති මල් අලංකාරවත්ය. පොකුරක පෙති 5 ක් සහිත ද්වීලිංගික මල් රාශියක් හට ගනී. ඵලය සෘජු හෝ මදක් වක්ර වූ කරලකි. කරලක් තුල බීජ 8-12 සංඛාවක් පිහිටයි. මෙහි අඩංගු නිල් වර්ණකය නිසා වඩාත් ප්රසිද්ධ නිල් අවරිය ශාකය Fabaceae කුලයට අයත් ය. ඇවරියක කෙසෙල් මෙන් වකුටු ස්වභාවයක් ගන්නා බැවින් ඇතැමුන් නිල් ඇවරිය ලෙසටද මෙම ශාකය හදුන්වනවා. මහා නිලී ( මහා අවරිය ) , නිලී (අවරිය ) ලෙසට නිල් අවරිය ප්‍රබේද දෙකක් දක්නට තිබෙන බව සදහන් වෙනවා.
ලොව පුරාම නිල් අවරිය අයත් ගණ නාමයට අයත් ශාක 700 ගනනක් හමුවන අතර එයින් නිල් වර්ණකය නිස්සාරණය වන්නේ ශාක 3 - 4 කින් පමණි. එම ශාක 3 - 4න් ප්‍රධානව නිල් අවරිය ප්‍රබේද දෙකක් හමුවන අතර Indigofera tinctoria ශාකය නිල් අවරිය එක් ප්‍රබේදයක් ලෙසත් Indigofera Suffruticosa නිල් අවරිය දෙවන ප්‍රබේදය ලෙසට සදහන් වෙයි. දෙවන ප්‍රබේදය ඉන්දියාව නිජබිම කරගත් නිල් අවරිය ශාකයක් වන අතර එය අනිල් කියා වර්ග දෙක වෙන්ව හදුනාගැනීමට නම් කර ඇත. මේ වර්ග දෙකේ වෙනස් කම් අතර Indigofera tinctoria නම් වූ නිල් අවරිය ශාකයේ කරල් දික්ව හැදෙන අතර මල් රෝස පැහැතිව උසට හැදෙන නට්ටකින් පොකුරට මල් හටගනියි. Indigofera Suffruticosa නම් වු නිල් අවරිය ( අනිල් ) ශාකයේ කරල් වකුටු ස්වභාවයෙන් පිහිටන අතර මල් අත්තටම ඇලෙමින් පෙනෙන නොපෙනෙන ගානට කුඩාවට තැබිලි පැහැයෙන් හටගනියි. මේ වර්ගය ඉන්දියාවේ නීලිකා ලෙසට හදුන්වනු ලබයි. මේ දෙවර්ගය පොදුවේ ලංකාවේ අවරිය හා ඉන්දියාවේ අවරිය ලෙසට හදුන්වන අතර මෙම දෙවර්ගයම ඔසු පිණිස භාවිතා කරයි ...
වාතරක්ත, ඉදිමුම්, මුත්ර අඩස්සිය, මුත්ර ගල්, විසර්ප, සර්ප විෂ, කම්බුල්ගාය, පිස්සු බල්ලන් සපා කෑම, අකලට හිසකෙස් වැටීම, උඳුගොව්වා කෑම නම් චර්ම රෝගය, අක්ෂි රෝග ආදියට ප්රතිකාර කිරීමට නිල්අවරිය සම්පූර්ණ පැළෑටියම භාවිතයට ගනී. නිල්අවරිය මුත්රකාරක, විෂ නසන, වණ රෝපණය කරන, කුෂ්ඨ නසන, කේෂකලාපය වර්ධනය කරන ආදී ගුණ රැසක් සහිතයි.
ශීර්ෂ රෝගයන්ට මෙන්ම රත කුෂ්ඨ ආදියට ද මහඟු ගුණ දෙන නීල්යාදී තෛලය නිල් අවරිය යොදා නිපදවන ප්රකට ඖෂධයකි. නිල් අවරිය අමුවෙන් භාවිතට ගත යුතු ඖෂධයක් ලෙස දක්වා ඇත. 
* ක්ෂය රෝග, ඇදුම, පෙහැල්ල ඉදිමීම ආදී ස්වසන පද්ධතිය ආශ්රිත රෝග වලදී නිල් අවරිය මුල් චූර්ණය එළ කිරි සමඟ පානය කිරීමට දෙයි. 
* දඬු භාවිතා කර දත් මැදීමෙන් දන්ත ආසාදන සුව වෙයි. 
* මුත්ර ගල් හා මුත්ර අඩස්සියේදී පත්ර ලේපය යටි බඩේ ආලේප කිරීමෙන් මුත්ර පිටවීම පහසු කරයි.
* වාතරක්ත, කුෂ්ඨ සහ වණවල මස ලියලීමට නිල් අවරිය කොළ ඇල් දියෙන් අඹරා ආලේප කරයි.
* රක්ත කුෂ්ඨ සඳහා අවරිය කොළ තැම්බූ ජලයෙන් සෝදා ඇල් දියෙන් අඹරාගත් කොළ ආලේප කළ යුතුය. 
* සර්ප විෂට නිල් අවරිය මුල් සහල් සේදූ වතුරින් ගලගා ආලේප කිරීමෙන් දෂ්ඨ ස්ථානයේ දැවිල්ල සහ ප්රදාහ සමනය වේ.
* නිල් අවරිය කොළ කෂාය බීමෙන් මී විෂ නැසෙයි.
*  උඳුගොව්වා කෑමට නිල් අවරිය කොළ හා වරා කොළ උණු දියෙන් අඹරා ගෑම හෝ නියඟලා අල නිල් අවරිය යුෂින් අඹරා ගෑම කළ යුතුය. 
* උකුණන් වඳ කිරීමට ශාක ඇට රාත්‍රියේ මද්‍යසාරයෙහි ගිල්වා තබා පසුදින එම දියරය හිස ගා සම්බාහනය කිරීම පලදායකයි.
* කම්මුල්ගාය වැලඳුණු රෝගීන්ට නිල් අවරිය කොළ අඹරා ගෑම සිදුකරයි.
* මී විෂට කොළ කලං 12 කෂායකර දෙනවා.
* ජලභීතිකාව සැදුණු විට කොළ කෂායට ගිතෙල් ,මිශ්‍රකර දෙනවා.
* පණුගාය සඳහා මල් හා කරල් එළඟිතෙලෙන් අඹරා බීමට දෙයි.
* තුවාල සෑදුණුවිට කොළ, අමුකහ සමග අඹරා ගානු ලබයි.
* දත් කැක්කුම ඇතිවූ විට ශාක මුල් සපා කෙළ ගිලීම සහන සලසන්නකි.
* මැලේරියා උණ සෑදුණුවිට නිල් අවරිය, කොළ මුල් සමග තම්බා බොන්නට දෙයි.
* නිල්අවරිය, කීකිරිඳිය , කහ සහ කෙළිඳ සහල් එකට අඹරා ගෑමෙන් අකලට හිසකෙස් වැටීමට නවතී. 
* නිල් අවරිය කොළ යුෂ යොදා සිඳ ගත් තෙල් හිස ගැල්වීමෙන් කේෂ වර්ධනය මෙන්ම මනා කළුවන් කෙස් කළඹක්ද ලබා ගත හැකිය.
* පිළිස්සුම්වලට ශාක පත්‍ර කෝමාරිකා සමග අඹරා ගෑම සුදුසුයි.
* තද නිල් පැහැය නිසා තෙල් වර්ග වර්ණ ගැන්වීමේ උපාදානයක් ලෙස නිල් අවරිය භාවිතා කරයි. 
* එමෙන්ම අතීතයේ විහාරවල සිතුවම් ඇඳීමේදීත්, රෙදි සහ සිවුරු වර්ණ ගැන්වීමේදීත්, බලි රූප ආදිය ඇඹීමේදීත් ස්වභාවික වර්ණකයක් ලෙස නිල් අවරිය භාවිතා කර ඇත.
නිල් අවරිය ශාකයේ කොළ, මුල්, මල්, පොතු, ගෙඩි (පංචාංගය) ආදී සෑම අංශයක්ම ඖෂධ ගුණයෙන් අනූන වේ. එම පංචාංගය යොදා අරීය පැණිය නිෂ්පාදනය කෙරෙන අතර පත්‍ර යොදා නීල්‍යාදි තෙල සකසනු ලබයි.
සෙම හා වාතය සමනය කිරීමේ ඖෂධීය ගුණයෙන් සතු නිල් අවරිය ශාකය වේදනා නාශකයකි. වණ සුව කිරීමටත්, පණුවන් හා විස නැසීමටත්, කෙස් කළු කිරීමටත්, කුෂ්ඨ සුව කිරීමත්, ලේ පිරිසුදු කිරීමටත්, ඉදිමුම නැසීමටත් සමත් නිල් අවරිය ශාකය අත් බේතක් ලෙස ද ගම්මුන් අතර ජනප‍්‍රිය ය.කක්කල් කැස්ස ඇදුම ක්ෂයරෝගය, රතගාය මුත්‍රාබාධ, අර්ශස් වාත රක්ත ඉදිමුම් පණු රෝග කම්මුල් ගාය, මැලේරියා උණ සර්ප විෂ අක්ෂි දන්ත රෝග ආදිය පාලනය කිරීමට, ශාකය යොදාගනු ලබනවා. සර්ප දෂ්ට, මීයන්, පිස්සු බල්ලන් සපාකෑම්වලදී ඇතිවන විෂ දුරලීමට නිල් අවරිය කදිම ඖෂධයක්. කුඩා දරුවන්ට සැදෙන රෝගවලදී නිල් අවරිය අගනා මෙහෙයක් ඉටුකරනවා.
නිල් අවරිය ඖෂධීය ශාකයකි. කොළ ඉත්තක් දිය බඳුනක දැමුවත් ජලය නිල් පැහැ ගන්වන අපූරු වර්ණකාරකයක් වන මෙය කෘති‍්‍රම නිල් පැහැති ඩයි වර්ග සොයා ගැනීමට පෙර රෙදිපිළි වර්ණවත් කිරීම සඳහා යොදාගෙන ඇත. නිල් අවරිය ශාකය ඉන්ඩිගෝ ඩයි වර්ගය නිපදවීමට ද භාවිතා කරයි.